Daniel Örlund

Daniel Örlund (født 1980) er en svensk tidligere fotballspiller. Örlund skrev i november 2009 under en treårs-kontrakt med Rosenborg. Den svenske målmannen hadde åtte sesonger i AIK i Sverige før han kom til Rosenborg, og avsluttet tiden i den svenske klubben med storspill og seriegull.

Debuten for AIK kom i 2003, men gjennombruddet og fast seriespill kom først året etter da han var utleid til FC Café Opera i Superettan. (FC Café Opera var en svensk fotballklubb som ble startet i 1991 av Alessandro Catenacci, eier av nattklubben Café Opera i Stockholm. Klubben spilte fem sesonger i Superettan, og ble lagt ned i 2005.)

I 2006 ble han nominert til «Årets målvakt» i Allsvenskan. 2007-sesongen ble ikke av samme kaliber, men etter et låneopphold i Fredrikstad året etter var keeperen i tilbake i storform. Returen til Allsvenskan og AIK ble en stor suksess for Örlund som storspilte for det som skulle bli mesterlaget i Sverige i 2009.

Den 20. november 2009 ble Daniel Örlund presentert som Rosenborg-spiller, med kontrakt ut 2012. Svensken fikk draktnummer 1.
Kontrakten med Rosenborg ble så forlenget i 2012.

 Referanser 
 Örlund: - The goal is Champions League  

 Eksterne lenker 

 RBK.no: Daniel Örlund

Kategori:Svenske fotballspillere
Kategori:Fotballspillere for Enskede IK
Kategori:Fotballspillere for Spårvägens FF
Kategori:Fotballspillere for AIK
Kategori:Fotballspillere for Fredrikstad FK
Kategori:Fotballspillere for Rosenborg BK
Kategori:Fotballspillere for HJK Helsinki
Kategori:Fotballspillere for IF Brommapojkarna
Kategori:Svenske fotballspillere i Norge
Kategori:Personer fra Stockholm